Diari Oficial de la Generalitat Valenciana


Sumari del DOGV 5282, del 16-06-2006 (2006/7059)

ORDRE de 4 de maig de 2006, de la Conselleria de Territori i Habitatge, per la qual s'aprova la revisió de la classificació del camí ramader assagador del Barranc de l'Infern, al terme municipal de Xixona (Alacant).
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5282

Data del DOGV
:   16-06-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/7059


Data del document
:   04-05-2006

Organisme emissor
:   Conselleria de Territori i Habitatge

Tipus de document
:   Ordre

Anàlisi jurídica

 Descriptors 

:   * Xixona
    * ramat
    * via rural

ORDRE de 4 de maig de 2006, de la Conselleria de Territori i Habitatge, per la qual s'aprova la revisió de la classificació del camí ramader assagador del Barranc de l'Infern, al terme municipal de Xixona (Alacant). [2006/A7059]  
Vist l'expedient de revisió de la classificació del camí ramader assagador del Barranc de l'Infern, en el terme municipal de Xixona (Alacant), sobre la classificació dels camins ramaders existents al terme municipal de Xixona, aprovada per Ordre de 16 de febrer de 1993, pel conseller de Medi Ambient, promogut per Carlos Alfonso Benedicto i Miriam Sandim Sánchez.  
Vista l'autorització del conseller de Medi Ambient per a iniciar l'expedient de referència, atorgada amb data 8 de novembre de 2002.  
Vista la proposta de la Direcció Territorial de la Conselleria de Territori i Habitatge d'Alacant, l'informe jurídic de l'esborrany de l'ordre de la Conselleria de Territori i Habitatge per a l'aprovació de la revisió de la classificació del camí ramader assagador del Barranc de l'Infern, al terme municipal de Xixona, i tots els informes favorables que s'han sol·licitat preceptivament. En la indicada proposta s'expressa que s'han remés sengles escrits a la Cambra Agrària i a la Diputació Provincial per al seu informe sense que, després d'haver-se sobrepassat àmpliament el termini establit de 10 dies, s'hagen rebut els informes requerits.  
Vistos els articles 6 i 7 i la disposició addicional primera de la Llei 3/1995, de Camins Ramaders, de 23 de març, el Reial Decret 2.876/1978 que aprova el reglament de la derogada Llei 22/1974, de Camins Ramaders, aplicable transitòriament per no contradir els preceptes bàsics establits en la Llei 3/1995, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de disposicions concordants.  
Vist l'informe del Servei de Gestió Forestal que s'informa favorablement perquè s'aprove la modificació de la classificació del camí ramader assagador del Barranc de l'Infern, del terme municipal de Xixona (Alacant).  
Vista la proposta de la Direcció General de Gestió del Medi Natural, i tots els informes favorables que s'han sol·licitat preceptivament.  
Fent ús de les facultats que tinc atribuïdes,  
ORDENE  
Article 1  
Que s'aprove la modificació de la classificació del camí ramader assagador del Barranc de l'Infern, del terme municipal de Xixona (Alacant), d'acord amb el recorregut següent:  
«S'inicia el seu recorregut quan es separa de l'assagador reial de Sant Vicent a la Carrasqueta en el punt en què l'assagador abandona un pista per la qual discorre. Adopta direcció NE, seguint una pista i portant el barranc de l'Infern pel seu marge esquerre. Va per terrenys de la forest consorciada AL-3006 número 79 Escobella i Monnegre.  
Continua amb idèntiques característiques, enllaçant després amb la pista forestal del Monnegre de Baix, prenent direcció N-NO, avançant per aquesta uns 150 m, per a abandonar-la i agafar la divisòria d'aigües d'una lloma que deixa el barranc de l'Infern a l'esquerra, discorrent entre pineda de pi blanc i prenent direcció nord fins a aconseguir el riu Monnegre, 50 metres aigües amunt del pont que creua el riu.  
Travessa el riu Monnegre i prosseguix prenent un camí que ascendix fins a aconseguir la carretera provinent del poble de Monnegre. Una vegada prenem aqueixa carretera en direcció NO en uns 45 metres i gira a la dreta entrant en terrenys de la muntanya AL-1046, número 56 del Catàleg d'utilitat pública, denominat Mola de Bernard, propietat de la Generalitat Valenciana, al costat d'una antiga era.  
Continua el seu recorregut per terrenys en aqueixa muntanya, primer ascendint pel vessant fins a aconseguir una senda que pren la direcció NE i que salvant els enclavaments es dirigix al barranc de Salines. Ací aconseguix un camí. Seguix per aquest camí fins a arribar a un encreuament on finalitza per unir-se a la sendera Monnegre de Baix a la carretera de Tibi .  
Té una longitud aproximada de 4.100 metres i una amplària legal de 20 metres».  
Article 2  
Contra la present ordre, que posa fi a la via administrativa, es pot interposar recurs contenciós administratiu en el termini de dos mesos, comptadors de l'endemà a la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa.  
Potestativament, pot també interposar-se recurs de reposició davant d'aquest mateix òrgan en el termini d'un mes, computat en els termes indicats, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tot això sense perjudici que els interessats puguen exercir qualsevol altra acció que estimen procedent.  
DISPOSICIÓ FINAL  
La present ordre entrarà en vigor el dia de la publicació en el Diari Oficial de la Generalitat.  
València, 4 de maig de 2006  
El conseller de Territori i Habitatge,  
RAFAEL BLASCO CASTANY